૧૯૪૮ ના મે મહિનામાં પાકિસ્તાનનું લશ્કર ખુલ્લે ખુલ્લું લડાઈમાં જોડાઈ ગયું. દરમ્યાનમાં માઉન્ટબેટનની દરમ્યાનગિરીથી બન્ને દેશો વચ્ચે વાતચીત થતી રહી. માઉન્ટબેટનની સલાહથી, નહેરૂ આ ઝગડાને યુનોમાં લઈ ગયા, જો કે વલ્લભભાઈએ આનો વિરોધ કરેલો. ૧૩ મી ઓગસ્ટ ૧૯૪૮ ના યુનોએ યુધ્ધવિરામ કરાવ્યો અને એની શરતોને ૫મી જાન્યુઆરી ૧૯૪૯ ઠરાવ દ્વારા મહોર લગાવી. તે સમયે આસરે બેતૃતિયાંસ કાશ્મીર ભારતના કબ્જામાં આવી ગયેલું. યુધ્ધવિરામ રેખા નક્કી કરવામાં આવી જે પાછળથી અંકુશરેખા બની, જે વત્તેઓછે અંશે આજસુધી સાબૂત રહી છે.